Luni, 18 ianuarie 2021, România primește a cincea tranșă de vaccin Pfizer-BioNTech. Cum vor fi distribuite dozele.
Mâine, 18 ianuarie 2021, va sosi în România a cincea tranșă de vaccin de la Pfizer-BioNTech. A cincea tranșă constă în 87.750 doze, care vor fi livrate pe cale aeriană, pe aeroporturile din Otopeni, Cluj-Napoca și Timișoara. Transportul către centrele de stocare este asigurat de firma producătoare, inclusiv pe cale terestră.
Vaccinurile sunt transportate în condiții optime de siguranță, în containere speciale, cu gheață carbonică și folie etanșă, conform unui comunicat transmis de Guvernul României. Astfel, procesul de vaccinare continuă atât în centrele din București, cât și din țară, fiind distribuite 87.750 de noi doze.